টিংকাৰ বেল হ'ল ডিজনীৰ প্ৰথম ছবি য'ত টিংকাৰ বেলক কথা কোৱা হিচাপে উপস্থাপন কৰা হৈছে। প্ৰথমতে মে হুইটমেনৰ পৰিৱৰ্তে প্ৰয়াত অভিনেত্ৰী ব্ৰিটানী মাৰ্ফীকহে টিংকাৰ বেলৰ চৰিত্ৰৰ বাবে বাচনি কৰা হৈছিল। ২০০৭ ত মুক্তি দিবলৈ থিৰ কৰা ছবিখনৰ কামবোৰ ডিজনীৰ বিভিন্ন ভিতৰুৱা কাৰণত পিছপৰি আছিল। ২০০৬ চনত ডিজনীয়ে পিক্সাৰ () এনিমেচন ক্ৰয় কৰিছিল আৰু পিক্সাৰৰ কৰ্মকৰ্তা জন লেচেটাৰ আৰু এড কেটমূলক "ৱাল্ট ডিজনী ফিচাৰ এনিমেচন"ৰ দ্বায়িত্ব দিয়া হয়। যদিও ডিজনীটুন তেওঁলোকৰ অধীনত নাছিল তেওঁলোকে "এইটো গোটৰ কামকাজত অত্যাধিক পৰিমাণে জড়িত হৈ পৰে"। লেছেটাৰে কয় যে সেই সময়ত ছবিখন চাব নোৱাৰা হৈ আছিল আৰু ই ৱাল্ট ডিজনী ফিচাৰ এনিমেচন আৰু ডিজনী কনজিউমাৰ প্ৰডাক্টছ উভয়ৰে ক্ষতি সাধন কৰিলেহেতেন। জিম হিলে কয় যে এই ছবিখনৰ পৰা হোৱা জটিলতাবোৰৰ পৰা এইটো সিদ্ধান্ত লোৱা হয় যে ডিজনীয়ে আৰু কেতিয়াও ইয়াৰ ছবিসমূহৰ পোনপটীয়া ডিভিডি ছিকুৱেল নিৰ্মাণ নকৰে।

প্ৰযোজনা
চাউণ্ডট্ৰেক
ব্যৱসায়
সংগীত